REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 351-01/18-01/45

URBROJ: 2186-06-02/18-13

Petrijanec, 31. listopada 2018.

Na temelju članka 36. stavka 2. Zakona o održivom gospodarenju otpadom (»Narodne novine« broj 94/13 i 73/17) i članka 48. Statuta Općine Petrijanec (»Službeni vjesnik Varaždinske županije« broj 16/13 i 52/17), općinski načelnik Općine Petrijanec dana 31. listopada 2018. godine donosi

**ODLUKU**

**o uspostavi sustava za zaprimanje obavijesti o nepropisno odbačenom otpadu i evidentiranju lokacija odbačenog otpada**

Članak 1.

Ovom Odlukom uspostavlja se sustav za zaprimanje obavijesti o nepropisno odbačenom otpadu i evidentiranju lokacija odbačenog otpada na području Općine Petrijanec.

Članak 2.

Sustav za zaprimanje obavijesti o nepropisno odbačenom otpadu uspostavlja se putem web stranice Općine Petrijanec www.petrijanec.hr, u za to posebno označenoj rubrici „Obavijest o nepropisno odbačenom otpadu“ gdje se ispunjavanjem priloženog obrasca o nepropisno odbačenom otpadu i njegovom dostavom na e-mail: komunalni-redar@petrijanec.hr ili poštom na adresu Općina Petrijanec, Vladimira Nazora 157, 42206 Petrijanec, o tome izvještava Općina Petrijanec odnosno nadležni komunalni redar – referent, koji dalje postupa sukladno navedenom Zakonu o održivom gospodarenju otpadom.

Članak 3.

Općina Petrijanec, uspostavit će sustav evidentiranja lokacija odbačenog otpada, putem nadležnog komunalnog redara – referenta koji će nakon zaprimanja prijava i evidentiranja lokacija o tome voditi bazu podataka i provoditi nadzor radi utvrđivanja postojanja odbačenog otpada i eventualnih počinitelja s posebnim naglaskom i nadzorom lokacija na kojima je u prethodne dvije godine evidentirano postojanje odbačenog otpada te o tome sastavljati polugodišnja izvješća.

Članak 4.

Ova Odluka stupa na snagom donošenja i objaviti će se u »Službenom vjesniku Varaždinske županije«.

 **OPĆINSKI NAČELNIK**

 **Željko Posavec, mag.ing.mech. v.r.**